Վերամեկնարկ

աջից|մինի|220x220փքս| ''Գոդզիլա'' ֆիլմերի ֆրանշիզան  բազմիցս վերամեկնարկվել է: Այստեղ պատկերված է ''Godzilla Raids Again-'' ի (1955) գովազդային նկարը:
Գեղարվեստական գրականության մեջ «**վերամեկնարկ**» ( ռեբութ ) տերմինը բնութագրում է ստեղծված գեղարվեստական տիեզերքի, ստեղծագործության կամ շարքի նոր սկիզբը: Վերամեկնարկը սովորաբար հրաժարվում է նախկան սյուժեից և ամենասկզբից վերստեղծում է իր կերպարներին, սյուժեն և պատմությունը։ Այն նկարագրվել է որպես «վերբրենդինգի» տարբերակ։

Վերամեկնարկի մեկ այլ սահմանումը ռեմեյքն է, որը արդեն հաստատված ֆիլմաշարի մաս է։ Տերմինը քննադատության է ենթարկվել որպես անորոշ և «շփոթեցնող», և որպես ռեմեյք բառի նեոլոգիզմ, որը սկսել է կորցնել իր հայտնիությունը 2010-ականներից ի վեր։ Ուիլյամ Պրոկտորն պնդում է, որ կա տարբերություն վերամեկնարկի, ռեմեյքի և ռետքոնի միջև։

## Ծագում
Ենթադրվում է, որ տերմինը առաջացել է համակարգչային *reboot* տերմինից, որը նշանակում է անջատել-միացնել համակարգիչը։ Սակայն այստեղ առկա է իմաստի փոփոխություն. համակարգչին վերաբերող տերմինը նշանակում է նույն ծրագրի անփոփոխ վերսկսում, մինչդեռ այստեղ քննարկված տերմինը նշանակում է հենց սկզբից պատմվածքի փոփոխում։ Բառը առաջին անգամ օգտագործվել է 1994 թվականին Usenet-ում:

## Տեսակներ
Վերամեկնարկները հեռացնում են նախապես հաստատված ֆրանշիզի ոչ էական տարրերը և այն սկսում նորից՝ թողնելով միայն այն հիմնական տարրերը, որոնք սկզբնաղբյուրը դարձրել էին հանրաճանաչ։ Հանդիսատեսի համար վերամեկնարկները հեշտացնում են սերիալի նախորդ մասերին անծանոթ նորեկների մուտքը։

### Կոմիքսներ
Կոմիքսներում երկարատև սյուժեները հաճախ վերսկսվում են, ինչը գրողներին հնարավորություն է տալիս վերաիմաստավորել կերպարներին և ստեղծել նոր դեպքեր պատմվածքում։ Կոմիքսները երբեմն օգտագործում են ներաշխարհի բացատրություն վերամեկնարկման համար, օրինակ՝ զուգահեռ աշխարհների միաձուլումը կամ տիեզերքի ոչնչացումը և դրա սկզբից վերստեղծումը։

### Ֆիլմեր
Վերամեկնարկման միջոցով կինոարտադրողները թարմացնում և աշխուժացնում են ֆիլմաշարը՝ նոր երկրպագուներ ներգրավելու և եկամուտը բարձրացնելու համար։ Վերամեկնարկումը կարող է նոր շունչ տալ այն շարքին, որը հնացել և մոռացվել է։ Ռեբութը ստուդիաների համար գործում է որպես պահեստային տարբերակ։

### Հեռուստատեսություն
Հեռուստասերիալը կարող է վերսկսել իր արտադրությունը չեղարկումից կամ երկար ընդմիջումից հետո։ Չնայած վերամեկնարկը անտեսում է ստեղծագործության նախորդ սյուժեն, այս տերմինը հաճախ օգտագործվում որպես «ընդհանրական» արտահայտություն՝ շարունակական սերիալները կամ ընդհանուր վերարտադրությունները դասակարգելու համար, ինչը պայմանավորված էր 2010-ականների վերջին նման արտադրությունների աճով։

Նմանատիպ հասկացություն է վերամշակումը, որն օգտագործվում է սերիալի հիմնական գաղափարը էականորեն փոխելու համար՝ պահպանելով հիմնական կերպարներից մի քանիսին։ Վերամշակումները սովորաբար կատարվում են դեռևս ընթացող արտադրության չեղարկումը կանխելու նպատակով։

### Տեսախաղեր
Վերամեկնարկները ու ռեմեյքերը սովորական են տեսախաղերի սյուժեներում։ Տեսախաղերում վերաստեղծումներն օգտագործվում են խաղի սյուժեն և տարրերը թարմացնելու համար և օգտագործելու այն տեխնոլոգիաներն ու հնարավորությունները, որոնք հասանելի չէին նախորդ տարբերակների ստեղծման ժամանակ։

## Փափուկ վերամեկնարկ
Փափուկ վերամեկնարկը որոշակի նմանություն ունի նախնական սյուժեի հետ, սակայն փոխում է ոճը, տոնայնությունը կամ հերոսների նպատակները։ Այն սովորաբար տալիս է գրողներին ավելի ստեղծագործական ազատություն՝ հիմնականում պահպանելով այն նույն միջավայրը, որին արդեն սովոր է հանդիսատեսը։

## Կոշտ վերամեկնարկ
21-րդ դարում տարածում գտավ «կոշտ վերամեկնարկի» գաղափարը, որտեղ տարբեր ֆրանշիզներ, որոնք սկզբնական տարբերակում հաճախ ավելի թեթև բնույթ ունեին, վերաստեղծվեցին ավելի մռայլ և հասուն ձևով: Քրիստոֆեր Նոլանի «*Մութ ասպետի» եռերգությունը* ավելի վաղ, ավելի հայտնի և բարձր գնահատված օրինակներից մեկն է, որին հաջորդեցին DC 's Արդարության Լիգայի կոշտ վերամեկնարկները, Ջեյմս Բոնդի ֆրանշիզան 2006 թ. և այլն, ներառյալ *Սուրբ Ծննդյան երգը*։

## Ծանոթագրություններ

Կատեգորիա:Համակարգչային խաղերի տերմինաբանություն
Կատեգորիա:Հեռուստատեսային տերմինաբանություն
Կատեգորիա:Ֆիլմերի և վիդեոների տերմինաբանություն